Aivo Prükk

Aivo Prükk (sündinud 22. septembril 1972 Tartus) on eesti luterlik vaimulik. 

Ta on lõpetanud 1990. aastal J. V. Veski nimelise Maarja Keskkooli, 1994. aastal Eesti Põllumajandusülikooli metsamajanduse erialal ja 2013. aastal Tartu Teoloogia Akadeemia. Alates 2019. aastast õpib ta Tartu Ülikooli usuteaduskonnas magistriõppes.

Ordineeriti 4. septembril 2005 diakoniks. Õpetajaks ordineeriti ta 31. oktoobril 2013.Tiiu Pikkur. "Preestri pühasse ametisse seatud" Eesti Kirik, 6. november 2013

Ta oli aastatel 2005–2013 EELK Maarja-Magdaleena koguduse diakon ja alates 2013. aastast on ta sama koguduse õpetaja. Alates 2023. aastast on ta ka Tartumaa abipraost.

EELK Konsistoorium määras ta 
Mustvee ja Lohusuu koguduse hooldajaõpetajaks alates 28. veebruarist 2025. 

Ta oli EELK kirikukogu liige aastatel 2017–2021. Aivo Prükk on olnud üks Piibel.NET lehekülje väljatöötajatest ja ajalehe Eesti Kirik kodulehe looja.

 Tunnustus 

 2020 EELK tänukiri
 2025 EELK III järgu teeneterist

 Isiklikku 
Ta on abielus, peres on kaks poega.Kätlin Liimets. "Õpetaja Aivo Prükk: kui ma ka teed ei tea, Sul tuntud ta …" Eesti Kirik, 26. oktoober 2022

 Viited 

Kategooria:Maarja-Magdaleena koguduse vaimulikud
Kategooria:Sündinud 1972